**Ministru kabineta noteikumu projekta “Grozījumi Ministru kabineta 2014.gada 17.jūnija noteikumos Nr.324 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2014.gada 17.jūnija noteikumos Nr.324 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums”” (turpmāk – noteikumu projekts) ir izstrādāts saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 15.panta 6.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 17.jūnija noteikumi Nr.324 „Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas „Pētniecība un stipendijas” aktivitātes “Pētniecība” projektu iesniegumu atklāta konkursa nolikums” (turpmāk – MK noteikumi Nr.324) nosaka Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas „Pētniecība un stipendijas” (turpmāk – programma) aktivitātes “Pētniecība” (turpmāk – aktivitāte) īstenošanas kārtību, programmas aktivitātes projektu iesniegumu atklāta konkursa norises kārtību, ietverot vērtēšanas kritērijus un prasības projekta iesnieguma iesniedzējam, kā arī kārtību, kādā piešķir programmas divpusējā sadarbības fonda finansējumu programmas aktivitātes līdzfinansējuma saņēmējiem.2014.gada 8.jūlijā tika izsludināts programmas aktivitātes projektu iesniegumu atklāts konkurss ar projektu iesniegumu iesniegšanas termiņu - 2014.gada 30.septembris. 2015.gada 30.janvāri tika apstiprināti 11 programmas aktivitātes projekti līdzfinansējuma saņemšanai. Pašlaik noris apstiprināto programmas aktivitātes projektu īstenošana. MK noteikumu Nr.324 6.punkts nosaka programmas aktivitātes ietvaros atbalstāmās darbības, tai skaitā 6.2.1.apakšpunktā ir noteikta zināšanu un tehnoloģiju pārneses atbalstāmā darbība - pētniecības rezultātu publiskas pieejamības nodrošināšana. Lai nodrošinātu, ka MK noteikumu Nr.324 6.2.1.apakšpunktā noteiktie pētniecības rezultātu publiskas pieejamības nodrošināšanas nosacījumi ir viennozīmīgi saprotami, t.i., citēšanas indeksa nosacījums attiecas uz punkta sadaļu “citos žurnālos vai konferenču rakstu krājumos”, tiek veikts tehnisks precizējums.Ievērojot programmas aktivitātes divpusējās sadarbības raksturu, nepieciešams precizēt MK noteikumu Nr.324 6.2.1. apakšpunktu, nosakot, ka publikācijas, kas paredzētas programmas aktivitātes projektu īstenošanas laikā iegūto pētniecības rezultātu publiskas pieejamības nodrošināšanai, var iesniegt ne tikai Latvijas, bet arī Norvēģijas zinātniskajā periodikā. MK noteikumu Nr.324 36.punkts paredz striktākus nosacījumus līdzfinansējuma saņēmējiem un sadarbības partneriem, nekā noteikts Norvēģijas Ārlietu Ministrijas 2011.gada 11.februārī apstiprināto noteikumu par Norvēģijas finanšu instrumenta ieviešanu 2009.—2014.gadā 12.pielikumā un līgumā starp Norvēģijas Ārlietu ministriju un Latvijas Republikas Finanšu ministriju par programmas LV05 “Pētniecība un stipendijas” īstenošanu (turpmāk – Norvēģijas finanšu instrumenta noteikumi). Papildus, Finanšu instrumenta biroja 2015.gada 11.maija vēstulē “Par izdevumu pierādījumiem donorvalstu programmu jomās “Pētniecība prioritārajās jomās” un “Divpusējā sadarbība pētniecībā”” (*Proof of expenditure in donor partnership programmes falling under the Programme Areas “Research within Priority sectors” and “Bilateral Research Cooperation”*) programmas apsaimniekotājiem norādīts, ka līgumos par programmas aktivitātes projektu īstenošanu un partneru sadarbības līgumos nav iekļaujamas tādas normas, kas paredz striktākus nosacījumus līdzfinansējuma saņēmējiem attiecībā uz audita sertifikātu iesniegšanu. Ievērojot iepriekš minēto, nepieciešams precizēt MK noteikumu Nr.324 36.punktu, paredzot līdzfinansējuma saņēmējiem un projektu partneriem audita sertifikāta iesniegšanas nosacījumus atbilstoši Norvēģijas finanšu instrumenta noteikumu 12.pielikumā 5.3.apakšpunktā noteiktajam. Lai programmas aktivitātes līdzfinansējuma saņēmējs, neizdarot grozījumus apstiprinātajā programmas aktivitātes projektā, varētu veikt izmaksu pārdali projekta līgumā apstiprinātajā budžetā bez iepriekšēja saskaņojuma ar aģentūru, tādējādi mazinot administratīvo slogu līdzfinansējuma saņēmējiem projektu īstenošanas laikā, kā arī efektivizējot budžeta izlietojumu, ņemot vērā to, ka projekta īstenošanas laikā var rasties gan ietaupījumi, gan var palielināties plānoto izdevumu pozīciju apjomi, ar noteikumu projekta 3.punktu paredzēts MK noteikumus Nr.324 papildināti ar jaunām tiesību normām. Ņemot vērā to, ka ne vienmēr programmas aktivitātes projekta progress var būt precīzi izmērāms saistībā ar apstiprinātajā programmas aktivitātes projektā norādītajiem iznākuma rezultātiem, kas savukārt ne vienmēr nozīmē to, ka projekta īstenošana ir apdraudēta, kā arī ievērojot to, ka programmas aktivitātes projektu ietvaros veikto pētījumu rezultāti, kas galvenokārt ir publikācijas, ir pieejami tikai projekta noslēgumā, nepieciešams pārstrādāt MK noteikumu Nr.324 84.punkta pašreizējo redakciju, paredzot elastīgākus nosacījumus līdzfinansējuma saņēmējam attiecībā uz programmas aktivitātes projektā sasniedzamajiem projekta iznākumiem attiecīgos projekta īstenošanas laika periodos, tādējādi ļaujot arī Valsts izglītības attīstības aģentūrai (turpmāk - aģentūra) izvairīties no nepamatotas līgumu laušanas ar līdzfinansējuma saņēmējiem.Ņemot vērā to, ka projekta līguma pielikumā faktiski nav pievienotas veidlapas aģentūrā iesniedzamo pārskatu un citas nepieciešamās informācijas par projekta īstenošanu sagatavošanai, bet gan tās tiek publicētas aģentūras tīmekļa vietnē, nepieciešams tehniski precizēt MK noteikumu Nr.324 85.punktu. Ņemot vērā to, ka programmas aktivitātes projektu ietvaros veikto pētījumu rezultāti galvenokārt ir pieejami tikai projekta īstenošanas noslēgumā, līdz ar to publikācijas par pētījumu rezultātiem arī iespējams sagatavot tikai projektu noslēgumā, kad iegūti veikto pētījumu rezultāti, kā arī ņemot vērā to, ka publikācijas starptautiskās izvērtēšanas un apstiprināšanas laiks starptautiski zinātniskās periodikas izdevumā var aizņemt vairākus mēnešus, MK noteikumus Nr.324 nepieciešams papildināt ar 88.1 punktu, tajā nosakot termiņu, kādā līdzfinansējuma saņēmējam jānodrošina, lai projekta ietvaros izstrādātās publikācijas, kas norādītas kā projekta iznākumi un līdz projekta īstenošanas termiņa beigām iesniegtas publicēšanai zinātniskās periodikas izdevumā, tiek apstiprinātas publicēšanai.Eiropas Savienības struktūrfondu darbības programmas "Uzņēmējdarbība un inovācijas" papildinājuma 2.1.1.3.3.apakšaktivitātes "Zinātnisko institūciju institucionālās kapacitātes attīstība" projektu ietvaros tiek veikta zinātnisko institūciju strukturālo reformu īstenošana, kā rezultātā tiek plānots samazināt zinātnisko institūciju reģistrā reģistrēto zinātnisko institūciju skaits. Šādas strukturālās izmaiņas līdz 2015.gada beigām paredzējusi veikt arī Latvijas Universitāte (turpmāk – LU), reorganizējot LU aģentūru „Latvijas Universitātes Latvijas vēstures institūts” (turpmāk – LU aģentūra) par Latvijas Universitātes pamatstruktūrvienību „Latvijas Universitātes Latvijas vēstures institūts” un nosakot, ka LU ir LU aģentūras tiesību, saistību, mantas un lietvedības pārņēmēja. Vienlaikus LU īsteno pētniecības aktivitātes projektu, kurā kā partneri ir LU aģentūra un Norvēģijas partneris – Oslo universitātes Kultūrvēstures muzejs (Museum of Cultural History, University of Oslo). Ņemot vērā, ka apstiprinot projektu, projekta īstenošanu tika paredzēts veikt sadarbībā ar vienu partneri no Latvijas un vienu partneri no Norvēģijas, tam attiecīgi paredzot finansējumu atbilstoši MK noteikumu Nr.324 30.2.apakšpunktam, tad pēc aģentūras reorganizācijas projekta īstenošanu veiks LU sadarbībā ar Oslo universitātes Kultūrvēstures muzejs, vienlaikus, projekta īstenošanu arī turpmāk nodrošinās viss projektā iesaistītais LU aģentūras zinātniskais personāls. Tā kā projekta mērķus un plānotos rezultātus nav iespējams sasniegt, ja finansējums tiek samazināts, tad, lai projekta mērķi un rezultāti tiktu sasniegti, tādejādi veicinot arī programmas rādītāju sasniegšanu (ievērojot pētniecības aktivitātē apstiprināto projektu skaitu un projektu īstenošanai paredzēto termiņu) nepieciešams noteikt regulējumu gadījumiem, ja tiek veikta līdzfinansējuma saņēmēja vai partnera reorganizācija, kuras rezultātā tiek samazināts partneru skaits. Līdz ar to noteikumu projektā ir iekļauts jauns punkts, paredzot, ka, ja projekta īstenošanas laikā tiek veiktas līdzfinansējuma saņēmēja vai projekta partnera strukturālās reformas, reorganizējot līdzfinansējuma saņēmēju vai projekta partneri, kā rezultātā samazinās projekta partneru skaits, līdzfinansējuma saņēmējs, turpina īstenot projektu piešķirtā programmas līdzfinansējuma ietvaros, saskaņojot ar aģentūru atbilstošus projekta grozījumus un nodrošinot, ka projektā plānotie rezultāti tiek sasniegti pilnā apmērā.Noteikumu projekts paredz precizēt MK noteikumu Nr.324 89.punktā minētā programmas divpusējās sadarbības fonda finansējuma apmēru, ko, pamatojoties uz līdzfinansējuma saņēmēja rakstisku iesniegumu, aģentūra vienu reizi programmas aktivitātes “”Pētniecība” projekta īstenošanas laikā piešķir līdzfinansējuma saņēmējam dalībai partnerības pasākumos vai to organizēšanai Norvēģijā vai Latvijā, vai dalībai partnerības pasākumos, kurus organizē vairākām Norvēģijas finanšu instrumenta saņēmējvalstīm kopīgi.Programmas divpusējās sadarbības fonda līdzekļi (pavisam kopā 122 449 *euro*) paredzēti:1. finansējuma piešķiršanai potenciāliem programmas aktivitāšu “Pētniecība” un “Stipendijas” (turpmāk – abas programmas aktivitātes) projektu iesniedzējiem sagatavošanas vizīšu, kuru mērķis ir atrast iespējamos partnerus un turpmāk kopīgi plānot abu programmas aktivitāšu projektu pieteikumu izstrādi, organizēšanas finansēšanai;
2. divpusējās sadarbības atbalsta pasākumu finansēšanai projektu īstenošanas laikā programmas aktivitātē.

Ir notikušas 52 sagatavošanas vizītes abās programmas aktivitātēs, un kopējā izmantotā summa ir 43 732 *euro*. Ir noslēgušies konkursi un apstiprināti projekti abās programmas aktivitātēs, līdz ar to sagatavošanas vizīšu konkursi vairs netiek plānoti, savukārt divpusējās sadarbības atbalsta pasākumi vēl nav sākti īstenoti, jo tikai 2015.gada otrā ceturkšņa beigās tika sākta 11 apstiprināto projektu īstenošana programmas aktivitātē. MK noteikumu Nr.324 89.punktā pašlaik noteiktais finansējuma apmērs, ko līdzfinansējuma saņēmējs var saņemt, lai piedalītos divpusējās sadarbības pasākumos vai lai organizētu šādus pasākumus projekta īstenošanas laikā, ir ne vairāk kā 2000 ***euro***. Ņemot vērā Programmas komitejas secinājumu, ka MK noteikumu Nr.324 89.punktā pašlaik noteiktā summa līdzfinansējuma saņēmējam varētu būt nepietiekama, lai nodrošinātu divpusējās sadarbības pasākumu īstenošanu vai piedalīšanos tajos, noteikumu projekts paredz iepriekš minēto divpusējās sadarbības aktivitāšu nodrošināšanai paredzēto finansējuma apmēru noteikt ne lielāku kā 5000 *euro*.MK noteikumu Nr.324 pašreizējā redakcija neparedz kritērijus līdzfinansējuma saņēmēja iesniegumu par divpusējā sadarbības fonda līdzekļu piešķiršanu atbilstības izvērtēšanai, tādējādi nedodot iespēju aģentūrai noraidīt neatbilstoši sagatavotus iesniegumus. Noteikumu projekts paredz papildināt MK noteikumus Nr.324 ar 91.1 punktu, kas nosaka, ka aģentūrai ir iespēja noraidīt līdzfinansējuma saņēmēja iesniegumu, ja iesniegumā norādītie plānotie pasākumi nav saistīti ar līdzfinansējuma saņēmēja pētniecības projekta jomu.Nepieciešams precizēt MK noteikumu Nr.324 1.pielikuma 3.5.apakšpunkta redakciju, lai izvairītos no kļūdainas noteikumu interpretācijas un nodrošinātu korektu angļu teksta tulkojumu attiecībā uz programmas ietvaros sasniedzamajiem iznākumiem saistībā ar publikācijām, kas noteikti līgumā starp Norvēģijas Ārlietu ministriju un Latvijas Republikas Finanšu ministriju par programmas LV05 “Pētniecība un stipendijas” īstenošanu.  |
| 3. | Projekta izstrādē iesaistītās institūcijas | Noteikumu projektu ir izstrādājusi Izglītības un zinātnes ministrija sadarbībā ar aģentūru. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas un Norvēģijas valsts un privātajās zinātniskajās institūcijās strādājošie zinātnieki un pētnieki.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais tiesiskais regulējums palīdzēs sasniegt Latvijas Nacionālajā attīstības plānā 2014.-2020.gadam rādītāju „Ieguldījumi pētniecībā un attīstībā % no IKP”. Noteikumu projektā nav paredzētas izmaiņas zinātnisko institūciju un tajās strādājošo zinātnieku un pētnieku tiesībās un pienākumos, kā arī programmas finansējuma saņemšanai veicamajās darbībās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 774 222 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 774 222 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1 774 222 | 0 | 0 | 0 | 0 |
| 2.1. valsts pamatbudžets | 1 774 222 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | 0 | 0 | 0 | 0 |
| 6.1. detalizēts ieņēmumu aprēķins | 0 | 0 | 0 | 0 | 0 |
| 6.2. detalizēts izdevumu aprēķins | 0 | 0 | 0 | 0 | 0 |
| 7. Cita informācija | Programmas „Pētniecība un stipendijas” kopējais finansējums ir 6 122 500 *euro*, no kuriem 10% ir Latvijas valsts budžeta finansējums (612 250 *euro*) un 90% (5 510 250 *euro*) ir donorvalstu finansējums, tai skaitā Norvēģijas finanšu instrumenta finansējums ir 4 992 000 *euro* un Eiropas Ekonomikas zonas finanšu instrumenta finansējums ir 518 250 *euro*. No tā programmas pētniecības aktivitātei paredzēts finansējums 4 435 556 *euro* apmērā.Programmas pētniecības aktivitātes īstenošanai 2015.gadā nepieciešamais finansējums ir iekļauts**,** Izglītības un zinātnes ministrijas budžeta   apakšprogrammā 71.06.00 ,,Eiropas Ekonomikas zonas un Norvēģijas finanšu instrumentu finansētās programmas īstenošana” - kopējais programmas finansējums ir 2 949 085 *euro*, no kuriem pētniecības aktivitātes īstenošanai 2015.gadā plānoti 1 774 222 *euro*, savukārt 2016.gadā un 2017.gadā nepieciešamais finansējums ir iekļauts likumprojektā ,,Par vidēja termiņa budžeta ietvaru 2016., 2017. un 2018.gadam”: 2016.gadā kopējais programmas finansējums ir 2 137 797 *euro*, 2017.gadā kopējais programmas finansējums ir 791 993 *euro*. 2016.gadā un 2017.gadā pētniecības aktivitātes projektiem finansējums tiks nodrošināts piešķirto valsts budžeta līdzekļu ietvaros atbilstoši projektos plānotajām naudas plūsmām. Noteikumu projekts tiks īstenots Izglītības un zinātnes ministrijas budžeta apakšprogrammā 71.06.00 ,,Eiropas Ekonomikas zonas un Norvēģijas finanšu instrumentu finansētās programmas īstenošana” piešķirto valsts budžeta līdzekļu ietvaros. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aģentūra un Izglītības un zinātnes ministrija, kas pilda programmas apsaimniekotāja funkcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas.Programmas īstenošanu nodrošinās jau esošās institūcijas un jaunas netiks veidotas, tāpat programmas īstenošana tiks nodrošināta institūciju esošo cilvēkresursu ietvaros. |
| 3. | Cita informācija | Nav |

Anotācijas IV, V un VI sadaļa – noteikumus projekts šīs jomas neskar.

Izglītības un zinātnes ministre M.Seile

Vizē:

Valsts sekretāre L.Lejiņa

02.12.2015. 10:20

2093

I.Griķe

67047826, inga.grike@izm.gov.lv